钦定古今图书集成/明伦汇编/氏族典/第374卷 > 《廖用贤尚友录》 > 氾腾
## 钦定古今图书集成/明伦汇编/氏族典/第374卷 > 《廖用贤尚友录》 > 氾腾

按《晋书氾腾传》：“腾字无忌，敦煌人也。举孝廉，除郎中。
属天下兵乱，去官还家。太守张閟造之，闭门不见，礼
遗一无所受。叹曰：‘生于乱世，贵而能贫，乃可以免’。散
家财五十万，以施宗族，柴门灌园，琴书自适。张轨征
之为府司马，腾曰：‘门一杜，其可开乎’？固辞，病两月馀
而卒。”